text: 'Permiso', de Matías Krahn Uribe | Cultura Sitges
  'Permiso', de Matías Krahn Uribe
  Regidoria de Cultura de l'Ajuntament de Sitges
  Miramar – Centre Cultural
  Del 13 de març al 25 d'abril
  13 març - 25 abril 2021
  Matías Krahn Uribe va començar a crear al carrer Sant Gaudenci, en aquella preciosa casa coberta de verd on els seus pares, l'il·lustrador Fernando Krahn i la poeta i escriptora María de la Luz Uribe, li van proporcionar un ambient en el qual l'art era una cosa natural.
  Després de més de 25 anys de consolidada carrera professional, durant els quals ha realitzat més de 30 exposicions individuals arreu del món i ha participat a nombroses fires internacionals, Krahn Uribe exposa per primera vegada a casa seva, a Sitges, amb 'Permiso', una obra que investiga els símbols, els colors i les textures. Així, l'artista descodifica a través de la seva pintura alegries, dolors i coneixements que provenen de múltiples temps i espais, en un procés de constant exploració.
  L'edició d'enguany del Ral·li Barcelona-Sitges canviarà el seu format i serà virtual
  Davant la situació actual i les mesures marcades pel PROCICAT, l'organització del Ral·li de Sitges ha decidit canviar el seu format tradicional i oferir propostes virtuals.